الإدعاء
 ناس بعتت لنا تسأل عن بوست منتشر بيقول: "أقر انا الشيخ محمد ال مكتوم واتعهد امامكم وامام الله انني اتبرع بمبلغ 500.000 دولار لـ 10 فائزين من صفحتي.. كل ما عليك هو ◾مشاركة المنشور 10 مرات ☑️ ◾علق بكلمة تم 10 مرات ☑️ ◾الاعجاب بالصفحة ☑️ وكن انت الفائز اليوم 🔥🔥".❌❌
– كلام مفبرك، دي مش صفحة رئيس وزراء الإمارات الشيخ محمد بن راشد آل مكتوم، صفحة الشيخ محمد على فيسبوك موثقة وبيتابعها أكتر من 3.8 مليون شخص.✅✅
– الشيخ محمد عنده موقع خاص وبيتم الإعلان فيه عن أي جوائز بيقدمها أول بأول، ومفيش فيها أي ذكر للجوائز المذكورة في البوست دي.
– البوستات من النوع ده منتشرة جدا، وغالبًا بيكون غرضها زيادة التفاعل وعدد متابعي الصفحات اللي بتنشرها.